**OBRAZLOŽENJE PRIJEDLOGA PRORAČUNA ZA 2025.**

# GODINU I PROJEKCIJE ZA 2026. I 2027. GODINU

SADRŽAJ

1. UVOD
2. PRETPOSTAVKE ZA IZRADU PRORAČUNA GRADA VRGORCA ZA 2025.

GODINU I PROJEKCIJA ZA 2026. I 2027. GODINU

1. PRIHODI I PRIMICI PRORAČUNA GRADA VRGORCA
2. RASHODI I IZDACI PRORAČUNA GRADA VRGORCA
   1. Obrazloženje rashoda/izdataka po organizacijskoj klasifikaciji
   2. Obrazloženje rashoda/izdataka po izvorima financiranja i ekonomskoj klasifikaciji
   3. Obrazloženje rashoda po funkcijskoj klasifikaciji
3. UKUPNI VIŠAK/MANJAK PRORAČUNA GRADA VRGORCA
4. ZAKLJUČAK

1. UVOD

Na temelju članaka 42. Zakona o proračunu ("Narodne novine", broj 144/21), predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za slijedeće dvije proračunske godine. Uz proračun se donosi i Odluka o izvršavanju proračuna za narednu godinu. Navedenim aktima omogućava se financiranje poslova, funkcija i programa koje izvršava Jedinstveni upravni odjel gradske uprave, radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna grada. Pri sastavljanju prijedloga planskih dokumenata za sljedeće trogodišnje razdoblje obveza je primijeniti zakonom propisanu metodologiju vezano za sadržaj proračuna, programsko planiranje, proračunske klasifikacije i drugo.

Potrebno je primijeniti smjernice ekonomske i fiskalne politike kojima se definira fiskalni okvir za naredno trogodišnje razdoblje kao i kretanja za ekonomske pokazatelje u 2025. godini. Planiranju Proračuna Grada Vrgorca pristupilo se vrlo racionalno i odgovorno vodeći računa o postignutoj stabilnosti i održivosti Proračuna.

Proračun Grada Vrgorca za razdoblje 2025. do 2027. godine izrađuje se temeljem članaka 28. do 37. Zakona o proračunu („Narodne novine“ broj 144/21).

Proračun Grada Vrgorca za razdoblje 2024.-2025. godine izrađen je u skladu s odredbama Zakona o proračunu („Narodne novine“ broj 144/21) koji je stupio je na snagu 1.1.2022. godine, a primjenjuje se za proračunsko razdoblje od 2023. godine.

Najznačajnije novosti Zakona o proračunu vezane za izradu proračuna:

* **Proračun se donosi na drugoj razini ekonomske klasifikacije**, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, tj. na razini podskupine Računskog plana. Donošenje proračuna na manje detaljnoj razini omogućiti će veću fleksibilnost u izvršavanju proračuna.
* **Proračun se sastoji od općeg dijela, posebnog dijela i obrazloženja**. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna, čime se obrazloženju daje veći značaj. Zakon detaljno propisuje sadržaj obrazloženja.
* **Financijski plan proračunskog korisnika** se novim Zakonom o proračunu puno detaljnije propisuje. Financijski plan proračunskog korisnika se **sadržajno izjednačava sa sadržajem** **proračuna** i sadrži iste dijelove kao i proračun: opći dio, posebni dio i obrazloženje. Ujedno se Zakonom detaljno propisuje postupak predlaganja i donošenja financijskog plana proračunskog korisnika.

Metodologija za izradu proračuna, odnosno prijedloga financijskih planova za JLP(R)S nije se mijenjala i utvrđena je Zakonom o proračunu . Prema čl. 26. Jedinstveni upravni odjel, po primitku uputa Ministarstva financija, izrađuje svoje upute za izradu proračuna i dostavlja ih proračunskim korisnicima. Jedinica lokalne i područne (regionalne) samouprave utvrđuje tzv. limite, odnosno visinu sredstava unutar kojih proračunski korisnici izrađuju svoje financijske planove kako bi se postigla viša razina odgovornosti u ispunjavanju predviđenih programa i aktivnosti, te ojačala fiskalna disciplina.

Zakonom o proračunu definiran je sustav planiranja kao trogodišnji proračunski okvir kojim je definirano da predstavničko tijelo JLP(R)S usvaja proračun za 2025. i projekcije proračuna za 2026. i 2027. godinu na razini ekonomske klasifikacije skupine (drugoj razini računskog plana). Tako postavljenim proračunskim okvirom postavljaju se fiskalni ciljevi kojima se postiže fiskalna odgovornost fiskalna disciplina te alokacija raspoloživih resursa prema razvojnim prioritetima a proračunskim korisnicima daje određenu fleksibilnost u izvršavanju proračuna i financijskog plana.

Važnost procesa planiranja, odnosno izrade financijskih planova, prepoznata je i u kontekstu davanja Izjave o fiskalnoj odgovornosti temeljem Zakona o fiskalnoj odgovornosti i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine broj 95/19). Čelnik jedinice lokalne i područne (regionalne) samouprave odnosno proračunskog i izvanproračunskog korisnika odgovoran je, osim za zakonito planiranje i izvršavanje proračuna odnosno financijskog plana, i za svrhovitost, učinkovitost i za ekonomično raspolaganje proračunskim sredstvima proračuna odnosno financijskog plana.

Prijedlog proračuna Grada Vrgorca za 2025.-2027. godine izrađen je prema metodologiji propisanoj Zakonom o proračunu („Narodne novine“ broj 144/21) i podzakonskim aktima kojima se regulira provedba zakonskih rješenja i to Pravilnikom o proračunskim klasifikacijama („Narodne novine“ broj 4/24), Pravilnikom o proračunskom računovodstvu i računskom planu („Narodne novine“ broj 158/23) i Zakonom o fiskalnoj odgovornosti („Narodne novine“ broj 111/18 i 83/23).

Novi Pravilnik o planiranju u sustavu proračuna („Narodne novine“, br. 1/24) propisuje način primjene modificiranog obračunskog načela (načelo nastanka događaja) u postupku planiranja i izvršavanja proračuna JLP(R)S i proračunskog korisnika JLP(R)S, rebalansa proračuna i financijskog plana, njihovu dostavu i objavu te uvjete i pravila preraspodjele sredstava proračuna.

Važno je istaknuti da se prema metodologiji modificiranog obračunskog načela rashodi planiraju u razdoblju u kojemu se očekuje nastanak poslovnog događaja (obveze), a izvršavaju u izvještajnom razdoblju u kojemu su nastali , neovisno o plaćanju šta znači da treba planirati sve isporuke koje će biti primljene u 2025. godini, uključujući i plaće za prosinac 2025. godine.

Proračun se sastoji od:

* Općeg dijela
* Posebnog dijela
* Obrazloženja

Opći dio proračuna sastoji se od Računa prihoda i rashoda i Računa financiranja. U računu prihoda i rashoda planirani prihodi i primici iskazani su po prirodnim vrstama, a rashodi i izdaci po ekonomskoj namjeni za koju služe u skladu sa Računskim planom proračuna i Pravilnikom o proračunskom računovodstvu. U Računu financiranja su iskazani primici od financijske imovine i zaduživanja te izdaci za financijsku imovinu i otplatu kredita i zajmova.

U Posebnom dijelu proračuna rashodi i izdaci raspoređeni su po programima odnosno njihovim sastavnim dijelovima ( aktivnostima, tekućim i kapitalnim projektima), kojih su nositelj Gradsko vijeće i Jedinstveni upravni odjel. U okviru programa, projekata i aktivnosti, rashodi i izdaci su iskazani prema ekonomskoj funkcijskoj klasifikaciji i klasifikaciji prema izvorima financiranja sukladno Pravilniku o proračunskim klasifikacijama.

Proračun mora biti uravnotežen, odnosno ukupni rashodi i izdaci moraju biti jednaki ukupnim prihodima i primicima te raspoloživim sredstvima iz prethodnih godina. Proračunom se iskazuju svi prihodi i primici te rashodi i izdaci koji se planiraju prema organizacijskoj, ekonomskoj, funkcijskoj, programskoj, lokacijskoj klasifikaciji i izvorima financiranja. U proračunu se svi rashodi i izdaci vežu uz programe, odnosno aktivnosti, tekuće i kapitalne projekte te izvore iz kojih će se financirati. U svrhu ostvarivanja strateških ciljeva planira se niz gradskih projekata kojima je osnovna funkcija i zadaća razvoj cijelog područja Grada uz konstantan porast životnog standarda svih stanovnika.

U proračunu Grada Vrgorca su sadržani i obvezno konsolidirani planovi svih proračunskih korisnika izrađeni po programima, koji su usklađeni s proračunom i važećim posebnim zakonima. Svi prihodi koje proračunski korisnici ostvare od obavljanja poslova na tržištu i ostalim uvjetima ostaju na računima proračunskih korisnika, što je regulirano Odlukom o izvršavanju proračuna za 2025. godinu.

**2. PRETPOSTAVKE ZA IZRADU PRORAČUNA GRADA VRGORCA ZA 2025. GODINU I PROJEKCIJA ZA 2026. I 2027. GODINU**

Na osnovi članka 42. Zakona o proračunu ("Narodne novine" broj 144/21), predstavničko tijelo jedinica lokalne i područne (regionalne) samouprave donosi proračun za iduću proračunsku godinu i projekcije proračuna za slijedeće dvije proračunske godine do konca tekuće godine, i to u roku koji omogućuje primjenu proračuna od 1. siječnja godine za koju se donosi proračun. Navedenim aktima omogućuje se financiranje poslova, funkcija i programa, koji se temeljem posebnih zakona i drugih, na zakonu zasnovanih propisa, financiranju iz javnih prihoda, a radi ostvarivanja javnih interesa i potreba građana.

Zakonom o proračunu utvrđen je tijek odvijanja proračunskog procesa. Proračun Grada Vrgorca za 2025. godinu i projekcije za 2026. i 2027. godinu donosi se temeljem sljedećih dokumenata: Smjernica ekonomske i fiskalne politike Vlade RH za trogodišnje razdoblje, Uputa za izradu proračuna JLP(R)S i Uputa proračunskim korisnicima Grada Vrgorca za izradu proračuna Grada Vrgorca.

U sastavljanju proračuna i ove godine omogućeno je sudjelovanje građana putem modela Javnog savjetovanja, prilikom čega se prezentira nacrt prijedloga proračuna i prikupljaju prijedlozi građana prema iskazanim interesima i željama.

Proračunski korisnici Grada Vrgorca u Proračunu za 2025.-2027. godinu su: Dječji vrtić "Pčelica", Gradska knjižnica Vrgorac, i Centar za kulturu i baštinu Vrgorac. Sukladno članku 28. Zakona o proračunu ("Narodne novine" broj 144/21), u Proračunu Grada Vrgorca uključuju se svi prihodi i rashodi proračunskih korisnika bez obzira na uplate dijela prihoda korisnika izravno na njihov račun.

U nastavku slijedi obrazloženje Općeg i Posebnog dijela Proračuna za 2025. i projekcija za 2026. i 2027. godinu.

# 3. PRIHODI I PRIMICI PRORAČUNA GRADA VRGORCA

*Tablica 2. Procjena prihoda/primitaka Proračuna Grada Vrgorca prema izvorima financiranja za razdoblje 2025.-2027.*

|  |  |  |  |  |  |
| --- | --- | --- | --- | --- | --- |
| **PRIHODI/PRIMICI** | **PLAN 2025.** | **PROJEKCIJA**  **2026.** | **PROJEKCIJA**  **2027.** | **Index (3/2)** | **Index**  **(4/3).** |
| (1) | (2) | (3) | (4) | (5) | (6) |
| **Opći prihodi i primici** | 4.561.650,00 | 3.819.450,00 | 3.819.450,00 | 83,73 | 100,00 |
| **Vlastiti prihodi** | 211.500,00 | 211.500,00 | 211.500,00 | 100,00 | 100,00 |
| **Prihodi za posebne namjene** | 0,00 | 0,00 | 0,00 | 0,00 | 0,00 |
| **Pomoći** | 3.826.650,00 | 2.231.650,00 | 2.146.650,00 | 58,32 | 96,19 |
| **Donacije** | 5.500,00 | 5.500,00 | 5.500,00 | 100,00 | 100,00 |
| **Namjenski primici** | 555.000,00 | 0,00 | 0,00 | 0,00 | 0,00 |
| **SVEUKUPNO** | **9.160.300,00** | **6.268.100,00** | **6.183.100,00** | 68,43 | 98,64 |

*Tablica 3. Procjena prihoda/primitaka Proračuna Grada Vrgorca prema ekonomskoj klasifikaciji za razdoblje 2025.-2027.*

|  |  |  |  |  |  |
| --- | --- | --- | --- | --- | --- |
| **PRIHODI** | **PLAN 2025.** | **PROJEKCIJA**  **2026.** | **PROJEKCIJA**  **2027.** | **Index (3/2)** | **Index (4/3)** |
| (1) | (2) | (3) | (4) | (5) | (6) |
| **PRIHODI POSLOVANJA** | **8.203.300,00** | **6.216.100,00** | **6.131.100,00** | 75,78 | 98,63 |
| Prihodi od poreza | 2.513.250,00 | 2.241.050,00 | 2.241.050,00 | 89,17 | 100,00 |
| Pomoći | 5.076.650,00 | 3.331.650,00 | 3.246.650,00 | 65,63 | 97,45 |
| Prihodi od imovine | 62.451,00 | 62.451,00 | 62.451,00 | 100,00 | 100,00 |
| Prihodi od upravnih i administrativnih pristojbi, pristojbi po posebnim propisima i naknada | 493.199,00 | 523.199,00 | 523.199,00 | 106,08 | 100,00 |
| Prihodi od prodaje proizvoda i robe te pruženih usluga i prihodi od donacija | 45.750,00 | 45.750,00 | 45.750,00 | 100,00 | 100,00 |
| Kazne, upravne mjere i ostali prihodi | 12.000,00 | 12.000,00 | 12.000,00 | 100,00 | 100,00 |
| **PRIHODI OD PRODAJE**  **NEFINANCIJSKE IMOVINE** | 402.000,00 | 52.000,00 | 52.000,00 | 12,94 | 100,00 |
| Prihodi od prodaje neproizvedene dugotrajne imovine | 400.000,00 | 50.000,00 | 50.000,00 | 12,50 | 100,00 |
| Prihodi od prodaje proizvedene dugotrajne imovine | 2.000,00 | 2.000,00 | 2.000,00 | 100,00 | 100,00 |
| **PRIMICI OD FINANCIJSKE IMOVINE I ZADUŽIVANJA** | **555.000,00** | **0,00** | **0,00** | **0,00** | **0,00** |
| Primici od zaduživanja | 555.000,00 | 0,00 | 0,00 | 0,00 | 0,00 |
| **REZULTAT POSLOVANJA** | **13.300,00** | **13.300,00** | **13.300,00** | **100,00** | **100,00** |
| Višak prihoda | 13.300,00 | 13.300,00 | 13.300,00 | 100,00 | 100,00 |
| **SVEUKUPNO** | **9.173.600,00** | **6.281.400,00** | **6.196.400,00** | 68,47 | 98,65 |

Ukupni prihodi proračuna za 2025. godinu planirani su u iznosu od 9.173.600,00 €, od čega prihodi poslovanja u iznosu od 8.203.300,00 €, prihodi od prodaje nefinancijske imovine u iznosu od 402.000,00 €, primici od financijske imovine i zaduživanja u iznosu od 555.000,00 €, te višak prihoda poslovanja u iznosu 13.300,00 €. Dakle indeks ukupno planiranih prihoda proračuna za 2025. godinu iznose 112,13% u odnosu na plan Proračuna 2024. godine.

**Prihodi od poreza** planirani su u iznosu od 2.513.250,00 € što je 84,98 % plana Proračuna za 2024. godinu.

**Pomoći proračunu** planirane su u iznosu od 5.076.650,00 € što je 135,25 % plana Proračuna za 2024. godinu.

**Prihodi od imovine** planirani su u iznosu od 62.451,00 € što je 96,90 % Proračuna za 2024.

godinu.

**Prihodi od administrativnih pristojbi i pristojbi po posebnim propisima** planirani su u iznosu od 493.199,00 € što je 91,66 % plana Proračuna za 2024. godinu.

**Prihodi od prodaje proizvoda i roba, te pruženih usluga i prihoda od donacija** planirani su u iznosu od 45.750,00 € što je 122,98 % plana Proračuna 2024. godine.

**Kazne, upravne mjere i ostali prihodi** planirani u iznosu od 12.000,00 €.

**Prihodi od prodaje nefinancijske imovine** planirani su u iznosu od 402.000,00 € što je 74,56% u odnosu na plan Proračuna 2024. godine.

**Primici od financijske imovine i zaduživanja** planirani su u iznosu od 555.000,00 € što je 209,43 % plana Proračuna za 2024. godinu.

# 4. RASHODI I IZDACI PRORAČUNA GRADA VRGORCA

**4.1. Obrazloženje rashoda/izdataka po organizacijskoj klasifikaciji**

*Shematski prikaz organizacijske klasifikacije proračuna Grada Vrgorca*

|  |
| --- |
| ***Razdjel 001 GRADSKO VIJEĆE*** |
| **Program A01 1001 Donošenje akata i mjera iz djelokruga Gradskog vijeća** |

|  |
| --- |
| ***Razdjel 102 JEDINSTVENI UPRAVNI ODJEL*** |
| **Glava 102 01 JEDINSTVENI UPRAVNI ODJEL** |
| **Program A11 1001 Redovna djelatnost Jedinstvenog upravnog odjela** |
| **Glava 102 03 IZGRADNJA KOMUNALNE INFRASTRUKTURE** |
| **Program A11 1004 Izgradnja komunalne infrastrukture** |
| **Glava 102 04 ODGOJ I OBRAZOVANJE** |
| **Program A11 1005 Odgoj i obrazovanje** |
| **Glava 102 05 KULTURA I UMJETNOST** |
| **Program A11 1006 Kultura i umjetnost** |
| **Glava 102 06 SPORT** |
| **Program A11 1007 Sport** |
| **Glava 102 07 UDRUGE GRAĐANA** |
| **Program A11 1008 Udruge građana** |
| **Glava 102 08 SOCIJALNA SKRB I ZDRAVSTVO** |
| **Program A11 1009 Socijalna skrb** |
| **Program A11 1012 Zdravstvo** |

Analiza rashoda po razdjelima proračuna za 2025. godinu.

Proračun za 2025. godinu organizacijski je uređen u dva razdjela i osam glava koje provode aktivnosti, tekuće i kapitalne projekte.

**Razdjel 001** Proračuna grada Vrgorca za 2025. godinu planiran je u iznosu od 53.400,00 € što čini 0,58% ukupnog proračuna.

**Razdjel 102** Proračuna grada Vrgorca za 2025. godinu planiran je u iznosu od 9.120.200,00 € što čini 99,42 % ukupnog proračuna. Ovaj razdjel je podijeljen na glave kako slijedi:

**Glava 102 01** - Jedinstveni upravni odjel planirana je u iznosu od 2.272.000,00 €, što čini 24,8 % ukupnog proračuna,

**Glava 102 02** - Održavanje komunalne infrastrukture planirana je u iznosu od 748.500,00 €, što čini 8,20 % proračunskih sredstava,

**Glava 102 03** - Izgradnja komunalne infrastrukture planirana je u iznosu od 3.178.200,00 €, što je 34,60 % proračuna,

**Glava 102 04** - Odgoj i obrazovanje je planirana u iznosu 1.220.900,00 €, što je 13,31 % proračuna

**Glava 102 05** - Kultura i umjetnost je planirana u iznosu od 394.200,00 €, što je 4,82 % proračuna

**Glava 102 06** - Sport je planirana u iznosu od 110.000,00 €, što je 1,20 % proračuna,

**Glava 102 07** - Udruge građana je planirana u iznosu od 491.000,00 €, što je 5,35 % proračuna i

**Glava 102 08** - Socijalna skrb i zdravstvo je planirana u iznosu od 705.400,00 €, što je 7,69 % ukupnog proračuna.

## 4.2. Obrazloženje rashoda/izdataka po izvorima financiranja i ekonomskoj klasifikaciji

*Tablica 4. Procjena rashoda/izdataka Proračuna Grada Vrgorca prema izvorima financiranja za razdoblje 2025.-2027..*

|  |  |  |  |  |  |
| --- | --- | --- | --- | --- | --- |
| RASHODI/IZDACI | **PLAN 2025.** | **PROJEKCIJA**  **2026.** | **PROJEKCIJA**  **2027.** | **Index (3/2)** | **Index**  **(4/3).** |
| (1) | (2) | (3) | (4) | (5) | (6) |
| **Opći prihodi i primici** | 4.561.650,00 | 3.819.450,00 | 3.819.450,00 | 83,78 | 100,00 |
| **Vlastiti prihodi** | 211.500,00 | 211.500,00 | 211.500,00 | 100,00 | 100,00 |
| **Prihodi za posebne namjene** | 0,00 | 0,00 | 0,00 | 0,00 | 0,00 |
| **Pomoći** | 3.826.650,00 | 2.231.650,00 | 2.146.650,00 | 58,32 | 96,19 |
| **Donacije** | 5.500,00 | 5.500,00 | 5.500,00 | 100,00 | 100,00 |
| **Namjenski primici** | 555.000,00 | 0,00 | 0,00 | 0,00 | 0,00 |
| **SVEUKUPNO** | **9.173.600,00** | 6.281.400,00 | 6.196.400,00 | 68,47 | 98,65 |

*Tablica 5****.*** *Procjena rashoda/izdataka Proračuna Grada Vrgorca prema ekonomskoj klasifikaciji za razdoblje 2025.-2027..*

|  |  |  |  |  |  |
| --- | --- | --- | --- | --- | --- |
| **RASHODI/IZDACI** | **PLAN 2025.** | **PROCJENA 2026.** | **PROCJENA 2027.** | **INDEKS (3/2)** | **INDEKS (4/3)** |
| (1) | (2) | (3) | (4) | (5) | (6) |
| **RASHODI POSLOVANJA** | **5.359.000,00** | 4.867.800,00 | 4.867.800,00 | 91,17 | 100,00 |
| **Rashodi za zaposlene** | 1.936.300,00 | 1.936.300,00 | 1.936.300,00 | 100,00 | 100,00 |
| **Materijalni rashodi** | 1.626.300,00 | 1.521.300,00 | 1.521.300,00 | 93,54 | 100,00 |
| **Financijski rashodi** | 30.700,00 | 30.700,00 | 30.700,00 | 100,00 | 100,00 |
| **Subvencije** | 222.000,00 | 162.000,00 | 162.000,00 | 72,97 | 100,00 |
| **Naknade građanima i kućanstvima na temelju osiguranja i druge naknade** | 215.000,00 | 215.000,00 | 215.000,00 | 100,00 | 100,00 |
| **Ostali rashodi** | 1.308.700,00 | 1.002.500,00 | 1.002.500,00 | 76,60 | 100,00 |
| **RASHODI ZA NABAVU NEFINANCIJSKE IMOVINE** | 3.063.600,00 | 1.267.600,00 | 1.182.600,00 | 41,38 | 93,29 |
| **Rashodi za nabavu proizvedene dugotrajne imovine** | 1.423.600,00 | 612.600,00 | 507.600,00 | 43,03 | 82,86 |
| **Rashodi za dodatna ulaganja na nefinancijskoj imovini** | 1.640.000,00 | 655.000,00 | 675.000,00 | 39,94 | 103,05 |
| **IZACI ZA FINANCIJSKU IMOVINU I OTPLATE** **ZAJMOVA** | **751.000,00** | 146.000,00 | 146.000,00 | 19,44 | 100,00 |
| **Izdaci za otplatu glavnice primljenih kredita i zajmova** | **751.000,00** | 146.000,00 | 146.000,00 | 19,44 | 100,00 |
| **SVEUKUPNO** | **9.173.600,00** | 6.281.400,00 | 6.196.400,00 | 68,47 | 98,65 |

Ukupni rashodi i izdaci proračuna za 2025. godinu planirani su u iznosu od 9.173.600,00 € od čega rashodi poslovanja iznose 5.339.000,00 €, rashodi za nabavu nefinancijske imovine iznose 3.083.600,00 €, dok izdaci za financijsku imovinu i otplate zajmova iznose 751.000,00 €.

**Rashodi za zaposlene** (obuhvaćaju sredstva za plaće i materijalna prava zaposlenih u gradskoj upravi, Dječjem vrtiću "Pčelica", Gradskoj knjižnici, Centru za kulturu i baštinu i za djelatnice programa „Zaželi“ IV. faza) planirani su u iznosu od 1.936.300,00 €.

**Materijalni rashodi** planirani su u iznosu od 1.626.300,00 € što je 17,70 % Proračuna za 2025. godinu.

**Financijski rashodi** planirani su u iznosu od 30.700,00 € što je 0,30% Proračuna za 2025. godinu.

**Subvencije** su planirane u iznosu od 222.000,00 € i odnose se na subvencije trgovačkim društvima, poljoprivrednicima i obrtnicima izvan javnog sektora, a indeks planiranog iznosa je 126,40 % u odnosu na 2024. godinu.

**Naknade građanima i kućanstvima u novcu** planirane su u iznosu od 215.000,00 € što iznosi 2,30 % ukupnog Proračuna za 2025. godinu.

**Ostali rashodi** planirani su u iznosu od 1.308.700,00 € što iznosi 14,30 % ukupnog Proračuna za 2025. godinu.

U okviru ostalih rashoda obuhvaćene su sve tekuće i kapitalne donacije udrugama, zajednicama i ustanovama. Značajne kapitalne pomoći uključuju pomoći gradskim tvrtkama Gradska čistoća i usluge d.o.o. i Komunalno d.o.o. kao kapitalne pomoći za sufinanciranje kapitalnih projekata.

**Rashodi za nabavu nefinancijske imovine** planirani su u ukupnom iznosu od 3.083.600,00 €, što predstavlja 33,60 % ukupnog Proračuna.

**Rashodi za nabavu proizvedene dugotrajne imovine** planirani su u iznosu od 1.443.600,00 € što je 15,70 % ukupnog Proračuna 2025. godine.

**Rashodi za dodatna ulaganja na nefinancijskoj imovin**i planirani su u iznosu od 1.640.000,00 € što je 17,90 % plana Proračuna za 2025. godinu.

Planirani rashodi za nabavu nefinancijske imovine detaljno su obrađeni u Posebnom dijelu Proračuna u okvirima programa koji ih provode.

U 2025. godini Grad Vrgorac će imati izdataka za financijsku imovinu i otplate zajmova u iznosu od 751.000,00 €, a odnosi se na povrat ostatka beskamatnog zajma Ministarstvu financija i na otplatu glavnice po kratkoročnom kreditu i dva dugoročna kredita kod poslovne banke.

## 4.3. Obrazloženje rashoda po funkcijskoj klasifikaciji

*Tablica 6****.*** *Procjena rashoda Proračuna Grada Vrgorca prema funkcijskoj klasifikaciji za razdoblje 2025.-2027.*

|  |  |  |  |  |  |
| --- | --- | --- | --- | --- | --- |
| **RASHODI PREMA FUNKCIJSKOJ KLASIFIKACIJI** | **PLAN 2025.** | **PROCJENA 2026.** | **PROCJENA 2027.** | **INDEKS (3/2)** | **INDEKS (4/3)** |
| (1) | (2) | (3) | (4) | (5) | (6) |
| **Opće javne usluge** | 935.400,00 | 850.400,00 | 850.400,00 | 90,91 | 100,00 |
| **Javni red i sigurnost** | 433.000,00 | 383.000,00 | 383.000,00 | 88,45 | 100,00 |
| **Ekonomski poslovi** | 271.000,00 | 246.000,00 | 246.000,00 | 90,77 | 100,00 |
| **Zaštita okoliša** | 534.000,00 | 174.000,00 | 174.000,00 | 32,58 | 100,00 |
| **Usluge unapređenja stanovanja i zajednice** | 2.039.700,00 | 1.260.500,00 | 1.155.500,00 | 62,10 | 91,67 |
| **Rekreacija, kultura i religija** | 2.283.200,00 | 1.295.200,00 | 1.315.200,00 | 56,48 | 101,54 |
| **Obrazovanje** | 1.220.900,00 | 1.220.900,00 | 1.220.900,00 | 100,00 | 100,00 |
| **Socijalna zaštita** | 695.400,00 | 695.400,00 | 695.400,00 | 100,00 | 100,00 |
| **Zdravstvo** | 10.000,00 | 10.000,00 | 10.000,00 | 100,00 | 100,00 |
| **Izdaci za financijsku imovinu i otplatu zajmova** | 751.000,00 | 146.000,00 | 146.000,00 | 19,40 | 100,00 |
| **UKUPNO** | 9.173.600,00 | 6.281.400,00 | 6.196.400,00 | **68,47** | 98,65 |

Analiza rashoda po funkcijskoj klasifikaciji:

**Funkcija opće javne** usluge planirana je u Proračunu za 2025. godinu u iznosu od 935.400,00 € što čini 10,20 % ukupnog proračuna. Ovom funkcija odnosi se na plaće JUO, te sve materijalne rashode vezani za rad JUO.

**Funkcija javni red i sigurnost** planirana je u Proračunu za 2025. godinu u iznosu od 433.000,00 € što čini 4,70 % ukupnog proračuna. Kroz ovu funkciju obuhvaćeni su rashodi za financiranje DVD-a Vrgorac, Gorske služba spašavanja i komunalnog redarstva.

**Funkcija ekonomski poslovi** planirana je u Proračunu za 2025. godinu u iznosu od 271.000,00 € što čini 3,00 % ukupnog proračuna.

**Funkcija zaštita okoliša** planirana je u Proračunu za 2025. godinu u iznosu od 534.000,00 € što čini 5,80 % ukupnog proračuna. Ova funkcija odnosi se na sanaciju divljih odlagališta otpada, izgradnju objekata i uređaja odvodnje, održavanje izvorišta, te za sufinanciranje nabave vozila.

**Funkcija usluge unapređenja stanovanja i zajednice** planirana je u Proračunu za 2025. godinu u iznosu od 2.039.700,00 € što čini 22,20 % ukupnog proračuna. Kroz ovu funkciju obuhvaćeni su rashodi dijelom iz programa razvoja komunalne infrastrukture, cjelokupni program održavanja komunalne infrastrukture, dijelom iz programa građenja komunalne infrastrukture, program prostorno planska dokumentacija.

**Funkcija rekreacije, kulture i religije** planirana je u Proračunu za 2025. godinu u iznosu od 2.283.200,00 € što čini 24,90 % ukupnog proračuna. Kroz ovu funkciju obuhvaćeni su rashodi po programu redovna djelatnost Gradske knjižnice, Centra za kulturu i baštinu, program uređenja kulturnih gradskih objekata te program promicanja kulture, sporta i rekreacije.

**Funkcija obrazovanje** planirana je u Proračunu za 2025. godinu u iznosu od 1.220.900,00 € što čini 13,30 % ukupnog proračuna. Ova funkcija obuhvaća rashode programa pomoći financiranja projekata OŠ Vrgorac, program redovne djelatnosti dječjeg vrtića "Pčelica", te program pomoći financiranja projekata srednje škole.

**Funkcija socijalne** zaštite planirana je u Proračunu za 2025. godinu u iznosu od 695.400,00 € što čini 7,60 % ukupnog proračuna. Kroz ovu funkciju obuhvaćeni su rashodi programa socijalne skrbi Grada Vrgorca.

# 5. UKUPNI MANJAK /VIŠAK PRORAČUNA GRADA VRGORCA

*Tablica 7: Ukupni manjak/višak proračuna Grada Vrgorca*

|  |  |  |  |
| --- | --- | --- | --- |
| PRORAČUN/PRORAČUNSKI KORISNICI | PLAN 2025. | PROJEKCIJA  2026. | PROJEKCIJA  2027. |
| Manjak/višak prihoda - Grad Vrgorac | 13.300,00 | 13.300,00 | 13.300,00 |
| Manjak/višak prihoda - Gradska knjižnica Vrgorac | 0,00 | 0,00 | 0,00 |
| Manjak/višak prihoda - Dječji vrtić "Pčelica" | 0,00 | 0,00 | 0,00 |
| Manjak/višak prihoda - Centar za kulturu i baštinu | 0,00 | 0,00 | 0,00 |
| **UKUPNO RASPOLOŽIVA SREDSTVA IZ PRETHODNIH GODINA** | **13.300,00** | **13.300,00** | **13.300,00** |

# 6. ZAKLJUČAK

Prijedlog Proračuna za 2025. i projekcije za 2026. i 2027. godinu i nadalje je društveno solidaran te prati strateške ciljeve utvrđene Strategijom razvoja Grada Vrgorca. O tome govore značajna izdvajanja za javne potrebe. Proračun je i razvojan što se očituje u nastavku realizacije kapitalnih projekata kao što su Rekonstrukcija vodoopskrbe i odvodnje, uređenje i opremanje Gospodarske zone Ravča, Izgradnja reciklažnog dvorišta, Rekonstrukcija sportske dvorane, Rekonstrukcija Tinove kule kao i u osiguravanju uvjeta za poticanje povoljnijeg poduzetničkog okruženja. Proračun je također usmjeren na korištenje nacionalnih sredstava kao i sredstava EU fondova koji će omogućiti realizaciju značajnih kapitalnih ulaganja koji će zasigurno doprinijeti sveukupnom razvoju Grada Vrgorca.

IV. ZAVRŠNE ODREDBE

Članak 4.

Ovaj Proračun objavit će se u "Vjesniku" - službenom glasilu Grada Vrgorca, a primjenjivat će se od 1. siječnja 2025. godine.

Klasa: 024-04/24-01/67

Urbroj: 2181-15-01/01-24-1

Vrgorac, 23. prosinca 2024.

**P R E D S J E D N I K**

**Ljubomir Erceg, dr.dent.med.**